Държавен вестник, бр. 32, 2014 г., стр. 41

БРОЙ  32	
Д Ъ Р Ж А В Е Н  В Е С Т Н И К 	
СТР.  41  
Раздел II
Правила за организацията на работа и сче­
товодна отчетност
Чл. 3. (1) Организаторът на хазартни игри 
с игрални автомати в игрална зала отговаря 
за цялостната организация на дейността и на 
счетоводната отчетност, която да гарантира 
точното отчитане на всички операции, свър­
зани с игрите, при спазване на действащото 
законодателство, тези правила и утвърдените 
им правила по реда на чл. 22, ал. 1, т. 11 ЗХ. 
(2) Организаторът е длъжен да води под­
робна отчетност и да съхранява информация, 
необходима за осъществявания от ДКХ дър­
жавен надзор върху хазарта.
(3) Организаторът е длъжен да осигури 
спазването на установените с тези правила 
изисквания от служителите, обслужващи 
игралната зала.
Чл. 4. (1) Организаторът на хазартни игри 
е длъжен да води следните отчети:
1. дневен отчет за игрални автомати в 
игрална зала – по образец съгласно прило­
жение № 1;
2. месечен отчет за игрални автомати в 
игрална зала – по образец съгласно прило­
жение № 2;
3. месечен отчет за премии джакпот в 
игрална зала – по образец съгласно прило­
жение № 3;
4. отчет за изплатени парични и предметни 
награди при допълнителна (бонус) игра или 
турнир в игрална зала – по образец съгласно 
приложение № 4.
(2) Показанията на устройствата за текущ 
контрол (електронни и/или електромеханични 
броячи) на всеки игрален автомат в залата се 
записват ежедневно в дневен отчет по ал. 1, 
т. 1 съгласно приложение № 1.
(3) В края на всеки месец данните от 
дневните отчети по ал. 1 за съответния месец 
се обобщават в месечен отчет по ал. 1, т. 2 
съгласно приложение № 2.
(4) Данните в месечния отчет за премии 
джакпот се записват текущо през месеца, 
като в края на месеца спечелените премии 
джакпот се обобщават съгласно приложе­
ние № 3.
(5) Данните в месечния отчет за изплатени 
парични и предметни награди от проведените 
допълнителни (бонус) игри или турнири в 
игрална зала се записват текущо през месеца, 
като в края на месеца се обобщават съгласно 
приложение № 4.
Чл. 5. (1) В дневните и месечните отчети 
за игрални автомати се записват поотделно 
за всеки игрален автомат в игралната зала 
данните за сумите на постъпилите залози и 
изплатените печалби.
(2) Месечните отчети за премии джакпот 
се водят единствено за системи, които не на­
трупват (връщат) стойностите на печелените 
премии джакпот в броячите на автоматите. 
(3) Месечните отчети за изплатени парич­
ни и предметни награди при допълнителни 
(бонус) игри или турнири се водят поотделно 
за всяка една допълнителна (бонус) игра и за 
всеки турнир, проведени в игралната зала.
(4) Когато организаторът има издадени 
лицензи за организиране на хазартни игри с 
игрални автомати в повече от една игрална 
зала, той е длъжен да води отчетите по ал. 1 
поотделно за всеки обект.
Раздел III
Правила за финансов контрол
Чл. 6. (1) Дневните и месечните отчети 
по чл. 4, ал. 1 се попълват и подписват в два 
еднообразни екземпляра – по един за счето­
водството на организатора и за игралната зала.
(2) Екземпляри от отчетите по ал. 1 се 
съхраняват в игралната зала за текущата и 
предходните две календарни години и при 
поискване от длъжностните лица на ДКХ 
с контролни функции задължително им се 
предоставят.
Чл. 7. (1) Организаторът на хазартни игри 
е длъжен да разполага в игралната зала с 
прономерован, прошнурован и подпечатан от 
организатора кочан с разходни касови ордери. 
Организаторът е длъжен при поискване от 
участник в игрите да издаде документ, удос­
товеряващ размера на изплатената печалба, 
когато същата е в размер до 5000 лв.
(2) За изплащане на печалби над 5000 лв. 
от участника се изисква банкова сметка, 
по която ще се извърши плащането. До­
кументите, удостоверяващи извършеното 
плащане по банков път, се съхраняват в 
игралната зала или в счетоводството на 
организатора.
(3) При проверка от длъжностни лица на 
ДКХ с контролни функции се предоставят 
документите по ал. 1 и 2. В случай че докумен­
тите по ал. 2 се съхраняват в счетоводството 
на организатора, същите се представят в ДКХ 
в срок до седем работни дни след датата на 
извършване на проверката.
Заключителна разпоредба
Параграф единствен. Тези Общи правила 
за организацията на работата и финансовия 
контрол при организиране на хазартни игри с 
игрални автомати и задължителните образци 
за счетоводна отчетност за хазартни игри с 
игрални автомати са приети на заседание на 
ДКХ на 18.03.2014 г. с протокол № 000030-1693 
на основание чл. 22, ал. 1, т. 6 ЗХ и влизат в 
сила в деня на обнародването им в „Държа­
вен вестник“.
Председател: 
Огнемир Митев